La comèdia «El Nom» arriba este cap de setmana a Carcaixent
25 de Marzo de 2019

Carcaixent

El divendres el Teatre Don Enrique acollirà «El Nom» la nova proposta de la Companyia Teatre Micalet dirigida per Joan Pellicer. Un èxit de la cartellera francesa escrita per Matthieu Delaporte i Alexandre de la Pateillerie versionada en valencià per Jordi Galceran aque compta amb un repartiment de luxe format per Pilar Almeria, Josep Manel Casany, Ferran Gadea, Cristina García i Ximo Solano.

«El Nom» conta la història de Vicent que amb 40 anys està a punt de ser pare per primera vegada quan és convidat a sopar a casa d'Isabel i Pere, la seva germana i el seu cunyat on es retroba amb Carles, un bon amic de la infància. Mentre esperen a Anna, la companya de Vicent i mare del seu futur fill, li fan tot un seguit de preguntes sobre la seva paternitat. Un enfrontament sense importància farà esclatar els veritables conflictes entre els protagonistes.

Amb uns diàlegs àcids i molt humor i acidesa, l'obra posa al descobert de quina manera un tranquil sopar entre amics i una conversa sobre el nom escollit podran convertir-se en una batalla dialèctica que deixaria sobre la taula més d’una veritat que ningú està preparat per a escoltat.

L’obra, que ha obtingut un gran èxit de públic i crítica en tots els països on s’ha representat, arribarà este divendres a Carcaixent a les 22:30 hores al Teatre Don Enrique. Les entrades es poden comprar des de hui, 25 de març de 9 a 15 hores a l’Àrea de Cultura, a Instanticket i a la taquilla del teatre un hora abans de l’inici de l’espectacle.